Dharma
Dharma (sanskriti keeles dharma; paali keeles dhamma; tiibeti keeles chos; hiina keeles 法 fa; jaapani keeles hō, eesti keeles ka seadmus) on mitmetähenduslik mõiste paljudes Indiast pärinevates õpetustes, hinduismis, budismis, jainismis, sikkhismis ehk dharmalikes religioonides. Dharma võib tähendada "korda" või "kommet", mis ühendab ja hoiab koos elu ja ühiskonda. Dharma võib olla ka "voorus" eetiliste ja moraalsete nõuete tähenduses. Budismis on dharma (dhamma) Buddha õpetus või tõde või ka üldse kõik nähtused ja asjad ning kogu olemasolu. Hinduismis dharma eeskätt norm või seadus, olemise viis või kultuur.